open-index/open-wikipedia-markdown huggingface dataset:
டைசர்

**டைசர்** (*Dicer*) விலங்கு மற்றும் தாவர (பயிர்) உயிரினத்தில் வரும் ஒரு உள்-ஆர்.என்.எ அழிவு (endoribonuclease) நொதியகும். இவைகள் ஆர்.என்.எ. சு III(RNAse III) என்னும் குடும்பத்தில் வருபவை ஆகும். டைசர்களின் சிறப்பு என்னவெனில், இவைகள் ஈரிழை ஆர்.என்.எ களையும் (dsRNA), முந்திய குறு ஆர்.என்.எ வையும் (pre-miRNA) 21-23 துகள்களாக (nucleotides) வெட்டி களைவது ஆகும். மேலும் இவைகள் வெட்டும் போது இரு துகள்களை 3' முனையில் நீட்டி அவைகளை தனியாக தொங்க விடுவது  (overhangs) இதனின்  தனி சிறப்பு. இதன் புரத அமைப்பில் ஆர்.என்.எ. சு III (RNAseIII) என்கிற முனையமும் (domain) PAZ என்கிற முனையங்களை கொண்டுள்ளது. இவ்விரு முனையங்கள் தான் சிறு ஆர்.என்.எ (siRNA) அளவுகளை  உறுதிபடுத்துகின்றன. டைசர்,  ரிபோ கரு அமிலத்தால் தூண்டிய ஒடுக்கும் கலவை (RNA induced silencing complex (RISC) ஆக்கம் பெறுவதற்கு முதல் கரணி ஆகும். பின் இக்கலவை அர்கோனட் (argonaute) புரதங்களோடு இணைத்து, சிறு ஆர்.என்.எ மற்றும் குறு ஆர்.என்.ஏ வையும் அதற்கான இலக்கு செய்தி ஆர்.என்.எ (mRNA)களோடு பிணைந்து அழிகின்றன அல்லது புரத உற்பத்தியெய் தடுக்கின்றன.

## குறிப்புகளும் மேற்கோள்களும்


பகுப்பு:மூலக்கூற்று உயிரியல்
வேதி வினைக்குழு

கரிம வேதியியலில் **வேதி வினைக்குழு** அல்லது **தொழிற்பாட்டுக் கூட்டம்** (இலங்கை வழக்கு) என்பது ஒரு சேர்மம் அது வேதி வினைகளில் பங்குகொள்ளும் பொழுது தொழிற்படும் அச் சேர்மத்தின் பகுதியாக உள்ள ஒரு சில குறிப்பிட்ட அணுக்களைக் குறிக்கும். எடுத்துக்காட்டாக ஒரு ஆக்சிசனும் ஓர் ஐதரசனும் சேர்ந்த OH என்னும் அணுக்கள் ஐதராக்சைல் (hydroxyl) குழு (வேதி வினைக்குழு) எனப்படுகின்றது. இந்த ஐதராக்சைல் குழு பல ஆல்க்கஃகாலில் காணப்படுகின்றது. ஒரு சேர்மத்தின் உள்ள வினைக்குழு, அது இருக்கும் சேர்மத்தின் அளவைப் பொருட்படுத்தாமல், ஒரே மாதிரியான வேதி வினைகளுக்கு உட்படுகின்றன. 
. ஆனால் அது வினைப்படும் திறம் அருகில் உள்ள மற்ற வினைக்குழுக்களைப் பொருத்தும் அமையும்.

*மோயிட்டி* (moiety) என்று ஒரு கலைச்சொல்லும் அடிக்கடி இந்த வேதி வினைக்குழுவுக்கு ஈடாகப் பயன்பாடுகின்றது, ஆனால் மோயிட்டி என்னும் சொல் ஒரு சேர்மத்தின் ஒரு பகுதி என்பது மட்டுமே. ஐயுபிஏசி(IUPAC)யின் வரையறையின், படி *மோயிட்டி* என்பது ஒரு சேர்மத்தின் பாதி. இதில் அதன் உள் அமைப்புகளும், வேதி வினைக்குழுக்களும் அடங்கும். எடுத்துக்காட்டாக ஒரு எசுத்தரை இரு பகுதிகளாக (மோயிட்டிகளாக) பிரிக்கலாம் - *ஆல்க்கஃகால் மோயிட்டி* (alcohol moiety), *அசைல் மோயிட்டி* (acyl moiety), ஆனால் எசுத்தர் வினைக்குழு கொண்டுள்ளது. ஈடாக வேறு விதமாக எண்ணினால், கார்பாக்சலேட் (carboxylate), ஆல்க்கைல் (alkyl) மோயிட்டிகளாகப் பிரிக்கலாம்.

வேதி வினைக்குழுக்களின் பெயர்களை அதற்கான ஆல்க்கேன்களின் பெயர்களோடு இணைத்து பெயர் சூட்டும்பொழுது கரிமச் சேர்மங்களின் பெயர்களை முறைப்படி பெயரிட ஒரு நல்ல முறை கிட்டுகின்றது.

கரிம வேதியியலில் வினைக்குழு இணைந்துள்ள கரிம அணுவுக்கு அடுத்த முதல் கரிம அணுவுக்கு *ஆல்ஃவா* (alpha) கரிமம் அல்லது *முதல் கரிமம்* என்று பெயர். அடுத்த கரிம அணுவுக்கு *பீட்டா* அல்லது இரண்டாவது கரிமம், அதற்கு அடுத்த கரிம அணு *காமா* கரிமம் அல்லது மூன்றாவது கரிமம் என்னும் வகையில் கிரேக்க எழுத்துகளால்பெயரிடப்படுகின்றன. எடுத்துக்காட்டாக காமா-அமினோபியூடானாயிக் காடி (gamma-aminobutanoic acid) என்பதில் காமா-அமைன் (gamma-amine) என்பது கார்பாக்சைலிக் காடிக் குழுவுடன் இணைந்திருக்கும் கரிம சட்டத்தில் உள்ள மூன்றாவது கரிம அணுவில் (காமா கரிமம்) இணைந்திருப்பது.

## வழக்கமாகக் காணப்படும் வேதி வினைக்குழுக்களின் அட்டவணை
கீழ்க்காணும் அட்டவணையில் பொதுவாகக் காணப்படும் வேதி வினைக்குழுக்களைக் காணலாம். இவற்றில் உள்ள வாய்பாட்டில் R,  R' என்னும் குறிகள் இணைக்கப்பட்ட ஐதரசனையோ ஐதரோகார்பன் கிளைச் சங்கிலியையோ குறிக்கும் ஆனால் ஒருசில நேரங்களில் வேறு சில அணுக்கூட்டங்களையும் குறிக்கும்.

## ஐதரோகார்பன்கள்
π பிணைப்புகளின் (பை-பிணைப்புகளின்) எண்ணிக்கையும் அடுக்கையும் பொருத்து வேதியியல் வினைகள் மாறும். கீழுள்ள அட்டவனையில் C-H (கரிம-ஐதரச) பிணைப்புகள் கொண்டுள்ளவை காட்டப்பட்டுள்ளன, ஆனால் அவை ஒவ்வொன்றும் வினையுறும் தன்மையும் தரமும் மாறக்கூடியது.

## [[ஆக்சிசன்]] உள்ள வேதி வினைக்குழுக்கள்
கரிம-ஆக்சிசன் (C-O) பிணைப்புகள் கொண்ட குழுக்களில் அவற்றின் வேதியியல் வினையுறும் தன்மை அவை எங்கு அமைந்துள்ளது என்பதைப் பொருத்தும், எதிர்மின்னி வலயக் கலப்பைப் (orbital hybridization) பொருத்தும் அமையும்.

## அடிக்குறிப்புகளும் மேற்கோள்களும்



பகுப்பு:கரிம வேதியியல்
விடுதலை (கூத்து)

**விடுதலை** என பெயரிடப்பட்டுள்ள இந்த கூத்து தலித்துகளுக்காக தலித்துகளால் தலித்துகளைப் பற்றியதாகும். நாடகத்திலும் பாட்டிலும் அனுபவம் கொண்ட எட்டு பெண்களைக் கொண்ட  இக்குழு இந்தியாவின் தமிழ்நாட்டில் உள்ளது. தலித்துகளின் வாழ்க்கை மற்றும் அவர்கள் அவதியுறும் அவலங்களை உள்நாட்டு/வெளிநாட்டு மக்களிடையே எடுத்துச் செல்லவும் உறங்கிகிடக்கும் தலித்துகளின் மனசாட்சியை விழிப்படையச் செய்யவும் பாட்டுடன் கதை சேர்த்த கூத்து வடிவத்தை பாவிக்கின்றனர்.

## வெளிநாட்டு நிகழ்ச்சிகள்

*2001: தென்னாப்பிரிக்காவில் டர்பனில் ஐக்கிய நாடுகள் இனவாதம் பற்றிய மாநாட்டில் பங்குபெற்றனர்.
*2003: டென்மார்க்கில் நடந்த ஆசியக்காட்சிகள் (Images of Asia) நிகழ்ச்சியில் பங்குபெற்றனர்.

## வெளியிணைப்புகள்
குழு விவரங்கள்

பகுப்பு:தலித்தியல்
கிருதவர்மன்

**கிருதவர்மன்** இந்து தொன்மவியலில் மகாபாரதத்தின் கதை மாந்தர்களுள் ஒருவன். இவன், கண்ணனின் குலமான யாதவ குலத்தைச் சேர்ந்த ஒரு மன்னன். மகாபாரதம் தவிர விஷ்ணு புராணம், பாகவதம் மற்றும் அரி வம்சம்  போன்ற பழங்கதைகளிலும் இவன் பேசப்படுகிறான்.

## குருச்சேத்திரப் போரில்
குருச்சேத்திரப் போரில் கௌரவர்கள் பக்கம் நின்று யாதவர்களின் நாராயணி சேனைக்கு தலைமை தாங்கி போரிட்டவன். 18ஆம் நாள் போரின் இரவில் பாண்டவர் பாசறையில் தூங்கிக்கொண்டிருந்த  திரௌபதியின் மகன்களான உபபாண்டவர்கள், திருட்டத்துயும்னன்,  சிகண்டி ஆகியோரை படுகொலை செய்த அசுவத்தாமனுக்கு துணை நின்றவன் கிருதவர்மன். குருச்சேத்திரப் போரில் கௌரவர் பக்கம் எஞ்சியிருந்தவர்கள் மூவரில் ஒருவன் கிருதவர்மன். மற்ற இருவர் கிருபர் மற்றும் அசுவத்தாமன் ஆவார்.  குருச்சேத்திரப் போருக்குப் பின்னர்  துவாரகைக்கு  திரும்பிய கிருதவர்மன், உள்நாட்டுப் போரில் சாத்தியகியால் கொல்லப்பட்டான்.

## மேற்கோள்கள்

பகுப்பு:பாகவத புராண மாந்தர்
பகுப்பு:மகாபாரதக் கதை மாந்தர்கள்
டி. கே. ராமமூர்த்தி

**டி. கே. இராமமூர்த்தி** எனப் புகழ்பெற்ற **திருச்சிராப்பள்ளி கிருஷ்ணசாமி இராமமூர்த்தி** (*Trichirappalli Krishnasamy Ramamoorthy*, 15 மே 1922 - 17 ஏப்ரல் 2013) தென்னிந்திய தமிழ் இசையமைப்பாளரும் வயலின் கலைஞரும் ஆவார். இவரும் எம். எஸ். விஸ்வநாதனும் இணைந்து *விஸ்வநாதன் - இராமமூர்த்தி* என்ற இணையாக பல திரைப்படங்களுக்கு 1950/1960 காலங்களில் தமிழ், தெலுங்கு, மலையாளத் திரைப்படங்களில் இசையமைத்து முடிசூடா மன்னர்களாக விளங்கினர். விசுவநாதனிடம் இருந்து பிரிந்த பிறகு ராமமூர்த்தி முதன்முதலாக 1966 இல் வெளிவந்த சாது மிரண்டால் திரைப்படத்திற்கு இசையமைத்திருந்தார்.

## இசையமைத்த திரைப்படங்கள்
19 படங்களுக்கு தனியாக இசையமைத்துள்ளார்:
* சாது மிரண்டால்
* தேன் மழை
* மறக்க முடியுமா
* நான் 
*மூன்றெழுத்து
*தங்கச் சுரங்கம்
* காதல் ஜோதி
* ஆலயம்
* சோப்பு சீப்பு கண்ணாடி 
* சங்கமம்
*சக்தி லீலை
*அவளுக்கு ஆயிரம் கண்கள்

### எம். எஸ். விஸ்வநாதனுடன் இணைந்து இசையமைத்தவை
எம். எஸ். விசுவநாதனுடன் இணைந்து சுமார் 700க்கும் மேற்பட்ட பாடல்களுக்கு இசை அமைத்துள்ளார். இவர் ஆயிரத்தில் ஒருவன் திரைப்படத்திற்காக இறுதியாக விசுவநாதனுடன் இணைந்து பணியாற்றினார்.

விரிவான தரவுகளுக்கு - 

## மறைவு
இவர் மூச்சுத்திணறல் காரணமாக 2013-ஆம் ஆண்டு ஏப்ரல் 17-ஆம் நாள் காலமானார்.

## மேற்கோள்கள்
 

## வெளி இணைப்புகள்
*Melody is his middle name
* Down melody lane 
*Conversations with M.S.V

பகுப்பு:1922 பிறப்புகள்
பகுப்பு:2013 இறப்புகள்
பகுப்பு:திருச்சி மாவட்ட மக்கள்
பகுப்பு:திருச்சிராப்பள்ளி இசைக்கலைஞர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
டிரிஃப்ட் பாலம்

thumb|260px|டிரிஃப்ட் பாலம்
**டிரிஃப்ட் பாலம்** (*Trift Bridge*) என்பது ஆல்ப்ஸ் மலைகளில் அமைக்கப்பட்டிருக்கும் பாதசாரிகள் மட்டும் செல்லக்கூடிய, தொங்கு பாலங்களில் மிக நீண்டதாகும். இது சுவிட்சர்லாந்தில் உள்ளது. இதன் மொத்த நீளம் 170 மீட்டர் (560 அடி), உயரம் 100 மீட்டர்கள் (330 அடி) ஆகும்.

டிரிஃப்ட் கயிற்றுப் பாலம் சுவிட்சர்லாந்தின் காட்மென் என்ற இடத்தில் டிரிஃப்ட்சீ என்ற ஆற்றிற்குக் குறுக்கே அமைந்துள்ளது. இங்கு ஆண்டு தோறும் 20,000 இற்கும் மேற்பட்ட உல்லாசப் பயணிகள் வருகை தருகின்றனர். இதற்கு முந்தைய பாலம் 2004 ஆம் ஆண்டில் கட்டப்பட்டது. தற்போதைய புதிய பாலம் 2009, ஜூன் 12 ஆம் நாள் கட்டி முடிக்கப்பட்டது. ஆறு வாரங்களில் இப்பாலம் கட்டிமுடிக்கப்பட்டது.

## மேற்கோள்கள்

பகுப்பு:சுவிட்சர்லாந்தில் உள்ள பாலங்கள்
பரஞ்சோதி மகான்

**பரஞ்சோதி மகான்** (மே 2, 1900 - ஜனவரி 7, 1981) சென்னை மாநிலத்தின் இராமநாதபுரம் மாவட்டம் கான்சாபுரம் என்னும் சிறு ஊரில் ஒரு ஏழ்மை மிகுந்த குடும்பத்தில் நமது எளிமையில் பிறந்தார்.

1919ஆம் ஆண்டில் பணியாளாக பர்மா சென்றுவிட்டபடியால் தனது தாய்மொழி போல் பர்மா மொழியையே பேசவும் எழுதவும் பழக வேண்டியதாயிற்று. அதே ஊரில் ஆலயம் ஒன்றில் வசித்து வந்த ஒரு பெரியவர் மூலம் இரங்கூன் புதுக்காண் சாலை அருகில் உள்ள பழைய குதிரை மைதானத்தில் 1938, நவம்பர் 7 இல் உபதேசம் பெற்றார்.

1939  செப்டம்பர் மாதம் இந்தியா திரும்பினார். 1944ஆம் ஆண்டு முதல் இந்தியா மட்டுமின்றி மேலை நாடுகள் முழுவதும், ஆங்காங்கே உள்ள சீடர்களைக் கொண்டு அந்தந்த நாடுகளிலும், நகரங்களிலும் சபைகளை ஏற்படுத்தி குண்டலினி உபதேசத்தை வழங்கி வந்தார். "உலக சமாதான ஆலயம்" சென்னையில் 1946 ஜூலை 20 இல் தொடங்கப்பட்டது.

## சான்றுகள்
1.பரஞ்சோதி மகான் இணையதளம்

2.அர்ச்சிவ்.ஆர்க் இணையதளம்

3.வலைதமிழ் இணையம்

4.வாழ்க்கைக் குறிப்பு

## வெளி இணைப்புகள்
ஞானம் என்பதே விஞ்'ஞானம்' தான்..

## இவற்றையும் காண்க
*அறிவுத் திருக்கோவில்
*உலக சமாதானம் (நூல்)
## உசாத்துணைகள்

பகுப்பு:யோகிகள்
பென்சைல் அசிட்டேட்டு

**பென்சைல் அசிட்டேட்டு** (*Benzyl acetate*) ஒரு கரிம வேதிச் சேர்மம் ஆகும். இதன் மூலக்கூற்று வாய்பாடு C9H10O2. இவ் வாய்பாட்டை இப்பொருளின் அமைப்புக்கு ஏற்றவாறு C6H5CH2OOCCH3 என்றும் எழுதுவதுண்டு. பென்சைல் அசிட்டேட்டு என்னும் இவ் வேதிப்பொருள் பென்சைல் ஆல்ககாலும் அசிட்டிக் காடியும் பிணைந்து (பிணைவு வடிகை வழி) உருவாகும் ஓர் எசுத்தர். இது நிறமற்ற நீர்மம். பென்சைல் அசிட்டேட்டின் இன்னொரு பெயர் **பினைல்மெத்தில் அசிட்டேட்டு** (phenylmethyl acetate) ஆகும்.

பென்சைல் அசிட்டேட்டு இயற்கையில் மலர்களில் காணப்படுகின்றது. மல்லிகைப்பூ, இலாங்-இலாங் (ylang-ylang), தோபிரா (tobira) போன்ற மலர்களில் இருந்து பெறப்படும் அடிப்படையான எண்ணெயின் (நெய்யின்) முக்கிய உட்கூறு இந்த பென்சைல் அசிட்டேட். பென்சைல் அசிட்டேட்டு மல்லிகைப்பூவின் நறுமணம் போன்ற மணம் தரும் பொருள். ஆகவே இது நறுமண நீர்மங்களில் பயன்படுகின்றது.

பென்சைல் அசிட்டேட்டு ஆண் ஆர்க்கிட் ஈக்களுக்கு (orchid bee) ஈர்ப்புண்டாக்கும் பொருள்களுள் ஒன்று. இவ் ஈக்கள் தாம் தம் உடலில் உருவாக்கும் மணமிகளைச் (pheromone) செய்ய பென்சைல் அசிட்டேட்டு பயன்படுகின்றதாம், ஆகவே இவ் ஈக்களை ஈர்க்க அல்லது பிடிக்க இப்பொருள் பயன்படுகின்றது.,

நெகிழிகள் (பிளாசிட்டிக்குகள்), பிசின்கள் (ரெசின், resin), செல்லுலோசு அசிட்டேட்டு, நைட்ரேட், எண்ணெய், வார்னிசுகள், மைகள், பளபளப்பூட்டிகள் முதலியவற்றின் கரைப்பானாகவும் பயன்படுகின்றது.

## அடிக்குறிப்புகளும் மேற்கோள்களும்


## வெளி இணைப்புகள்
*
*IARC Monograph "Benzyl acetate. "

பகுப்பு:அசிட்டேட்டு எசுத்தர்கள்
பகுப்பு:சுவைமணங்கள்
பகுப்பு:புற்றீணிகள்
பகுப்பு:பென்சைல் சேர்மங்கள்
பகுப்பு:இனிப்பு மணம் கொண்ட இரசாயனங்கள்
பகுப்பு:பூச்சி பெரமோன்கள்
சல்லியன்

**சல்லியன்** மத்திர நாட்டின் அரசனாவான். இவனது சகோதரி மாதுரி, பாண்டுவின் இரண்டாவது மனைவி ஆவாள். நகுலன் மற்றும் சகாதேவன் இவனது மருமக்கள் ஆவர். பாண்டவர்களின் அன்புக்குப் பாத்திரமானவன். வில் வித்தையிலும் போர்முறைகளிலும் தேர்ந்தவன். தேரோட்டத்தில் வல்லவன்.

## துரியோதனனின் தந்திரம்
நகுலன், சகாதேவனுக்கு தாய்மாமன் ஆனபோதும் துரியோதனின் தந்திரத்தால் குருச்சேத்திரப் போரில் கௌரவர்கள் தரப்பில் போரிட நேர்ந்தது. அத்தினாபுரத்தில் பாண்டவர்கள் அரண்மனை என நினைத்து துரியோதனனின் உபசரிப்பில் மகிழ்ந்திருந்த வேளையில் விருந்தளித்தவருக்கு எந்த உதவியும் செய்ய வாக்களிக்கிறான். அப்போது துரியோதனன் தன்னை அறிமுகப்படுத்திக்கொண்டு கௌரவர் சேனைக்கு ஆதரவு கேட்கிறான். தனது தவற்றை உணர்ந்த சல்லியன் தருமனிடம் நிகழ்ந்தவற்றைக் கூறி மன்னிக்க வேண்டுகிறான். அப்போது தருமன், சல்லியனின் தேரோட்ட வலிமையைக் கருத்தில் கொண்டு,  கர்ணனுக்கு  சாரதியாக இருக்கும் வாய்ப்பு உண்டானால் அவனது மனவலிமை குன்றுமாறு செய்க என அவனை வேண்டிக்கொள்கிறான். அதற்குச் சல்லியன் இணங்குகிறான்.  

குருச்சேத்திரப் போரில் தயக்கத்துடன் கலந்து கொண்டாலும் பல பெரும் வீரர்களை கொல்கிறான்.அபிமன்யுவின் மைத்துனனும் விராட நாட்டு இளவரசனுமான உத்தரனுடன் போர் புரிந்து தனது ஈட்டியால் கொல்கிறான். இதனையறிந்த அருச்சுனன் கோபம் கொண்டு சல்லியனின் சகோதரன் மற்றும் மகனைக் கொல்கிறான். தவிர சக்கரவியூகம் அமைத்து சல்லியனையும் போரில் பங்கேற்க விடாது ஓரிடத்தில் கட்டுப்படுத்துகிறான்.

## கடைசி மூன்று நாட்கள் போர்
சல்லியன் கர்ணனுக்கு தேரோட்டியாக இருந்து அருச்சுனனுடன் அவன் சண்டை போடும்போது அருச்சுனனின் திறமைகளை பாராட்டி கர்ணனின் குறைகளை மேம்படுத்தி கர்ணனின் குவியத்தை கெடுக்கிறான். முடிவில் கர்ணனின் மரணத்தின் பின் போரின் கடைசி நாளான பதினெட்டாம் நாள் கௌரவ சேனைக்கு தலைமையேற்கிறான் போரில் தோற்கபோவது உறுதியான நேரத்தில் தருமனின் ஈட்டிக்கு இரையாகிறான். இதன் பின்னர் கௌரவ சேனை தலைவர் எவருமின்றி போர்க்களத்திலிருந்து ஓடத் துவங்கியது.

## மேற்கோள்கள்


பகுப்பு:இந்திய தொன்மவியல்
பகுப்பு:மகாபாரதக் கதை மாந்தர்கள்
நைலான் சவ்வு

**நைலான் சவ்வு** (*Nylon membrane*) மூலக்கூற்று உயிரியலில் சதர்ன் படிவு, மற்றும் நார்தர்ன் படிவுகளில் பாவிக்கப்படும் ஒரு பொருள் ஆகும். இவைகள் குறைந்த அளவு நேர்மின்மம் கொண்டுள்ளதால் மிக எளிதாக டி.என்.ஏ, ஆர்.என்.ஏ களை கூழ்மத்தில் இருந்து மாற்றலாம். ஏனெனில் டி.என்.ஏ க்கள் எதிர்மின்மம் கொண்டுள்ளதால், மின்னோட்டம் இடும்போது விரைவாக சவ்விற்குள் மாற்றப்பட்டு படிவாகிவிடும். மேலும்  நைலான் சவ்வை சூடாக்கும்போது உடையாமால் இருக்கும். மாறாக  நைட்ரோ செலுலோசைச் சூடாக்கும்போது உடையும் தன்மையில் இருப்பதால் கவனத்துடன் கையாளவேண்டும். மேலும் புரதப் படிவிற்கு நைட்ரோ செல்லுலோசு மற்றும் பி.வி.டி.எப். (PVDF) என்னும் சவ்வும் பாவிக்கப்படும்.

## வெளி இணைப்புகள்
* http://www.whatman.com/NytranNylonMembranes.aspx 

பகுப்பு:மூலக்கூற்று உயிரியல்
ஐதராக்சைல்

**ஐதராக்சைல்** (Hydroxyl) என்று வேதியியலில் குறிக்கப்பெறுவது ஓர் ஆக்சிசன் அணுவும், ஓர் ஐதரசன் அணுவும் பகிர்வுப் பிணைப்பு (covalent bond) கொண்டு சேர்ந்த ஒரு குழு. இதில் உள்ள ஆக்சிசன் அணு இன்னும் பெரிய ஒரு சேர்மத்துடன் இணைந்த பகுதியாக இருந்தால், இந்த ஐதராக்சைல் (-OH) குழு, ஒரு வேதி வினைக்குழுவாக தொழிற்படும். மின்மமற்ற வடிவில் இதனை ஐதராக்சைல் தனி (= ஐதராக்சைல் ராடிசல், hydroxyl radical) என்றும் எதிர்மின்மம் கொண்ட ஐதராக்சைலை (hydroxyl anion) ஐதராக்சைடு (hydroxide) என்றும் அழைப்பர். ஐதராக்சைடு என்பது ஒன்றுக்கும் மேற்பட்ட அணுக்கள் கொண்ட எதிர்மின்மம் தாங்கிய ஒரு மின்மி. இதனை **HO¯** அல்லது **¯OH** எதிர்மின்மி (anion) என்பர். ஐதராக்சைடு எதிர்மின்மி ஒரு "காரம்" ஆகவே காரக் கரைசல்கள் செய்ய இவை பயன்படுகின்றன (எடுத்துக்காட்டாக சோடியம் ஐதராக்சைடு (NaOH))

## ஐந்தாக்சைல் வேதி வினைக்குழு
[thumb|[ஐதரசன்-ஆக்சிசன் சேர்ந்த ஐதராக்சைல் குழு (-OH)]]
*ஐதராக்சைல் குழு* என்னும் சொல்லாட்சி கரிம வேதியியலில் அது ஐதரசனுக்கு மாற்றீடாகப் (substituent) பயன்பட்டால் அதனை –OH வேதி வினைக்குழு என்பர். இப்படி ஐதராக்சைல் குழு கொண்ட கரிமவேதிச் சேர்மங்கள் ஆல்க்கஃகால்கள் (alcohols) எனப்படும். இவற்றுள் மிக எளிமையானவை ஆல்க்கைல் எனப்படும். இவ் ஆல்க்கைலின் வாய்பாடு: CnH2n+1-**OH**

## ஐதராக்சைல் தனி
thumb|right|200px|ஐதராக்சைல் குழுவின் முத்திரட்சி (3தி, 3D) ஒப்புரு ( model).

ஐதராக்சைல் தனி (hydroxyl radical), ·OH, என்பது மின்மமற்ற OH வடிவம். இது விரைந்து அல்லது துடிப்பாக வேதிவினைப்படுவது. எனவே மிகச்சிறிய காலமே தனித்து இருக்கும்.

## இவற்றையும் பார்க்கவும்

* ஐதரோனியம் (Hydronium)
* ஆக்சைடு (Oxide)
* ஐதராக்சி (Hydroxy)

ஐதராக்சைடுகள்

## மேற்கோள்கள்

பகுப்பு:வேதி வினைக்குழுக்கள்
பகுப்பு:ஆல்க்கஃகால்கள்
பகுப்பு:ஆல்ககால்கள்
பகுப்பு:ஐதராக்சைடுகள்
சிகண்டி

**சிகண்டி** இந்து தொன்மவியலில் மகாபாரதத்தில்வரும் ஒரு கதை மாந்தர். முதலில் பாஞ்சால மன்னன் திருபதனின் மகளாகப் பிறந்து சிகண்டினி எனப் பெயர் கொண்டவர்.குருச்சேத்திரப் போரில் பாண்டவர்கள் தரப்பில் தனது தந்தை துருபதன் மற்றும் தமையன் திருஷ்டத்யும்னனுடன் போரிட்டவன்.

## முன்வரலாறு

முற்பிறவியில் அம்பா எனும் பெண்ணாக இருந்தபோது இவள் காசி அரசனின் மூத்த மகளாவாள். அம்பிகா, அம்பாலிகா என்போர் இவளது தங்கைகள் ஆவர். இவர்களுக்குச் சுயம்வரம் நடந்தபோது, அங்கிருந்த மன்னர்களையும், இளவரசர்களையும் தோற்கடித்து, இம் மூன்று பெண்களையும், பீஷ்மர் அவர்களது விருப்பத்துக்கு மாறாகக் கூட்டிச் சென்றார். அவர், இப்பெண்களை அத்தினாபுரத்து மன்னனான விசித்திரவீரியனுக்கு மணமுடித்துக் கொடுப்பதற்காக சத்யவதியிடம் ஒப்படைத்தார்.

அம்பா சால்வ நாட்டு மன்னனிடம் தனது மனதைப் பறிகொடுத்திருந்ததால் விசித்திரவீரியன் அவளை மணந்துகொள்ளாமல் அவளது தங்கைகள் இருவரையும் மட்டும் மணந்து கொண்டான். அம்பா தான் விரும்பியவனை நாடிச் சென்றாள். அவளைப் பீஷ்மர் கூட்டிச் சென்றதனால் அவன் அவளை ஏற்றுக்கொள்ள மறுத்து விட்டான். பீஷ்மரிடம் திரும்பி வந்த அம்பா, தன்னை மணந்து கொள்ளுமாறு அவரை வற்புறுத்தினாள். பிரம்மச்சரிய விரதம் பூண்டிருந்த பீஷ்மர் அதனை மறுத்துவிட்டார். இதனால் மிகவும் அவமதிக்கப்பட்டதாக கருதி அவரைப் பழி வாங்க விரும்புகிறாள். பீஷ்மர் தன்னால் இறக்க வேண்டும் என கடும் தவம் இருக்கிறாள்.அவளே சிகண்டினி ஆக மறுபிறவி எடுக்கிறாள்.

அவள் பிறக்கையில் அவளை ஒரு மகன் போல வளர்க்க வேண்டும் என மன்னருக்கு அசரீரி கேட்கிறது. அதன்படியே போர்முறைகளில் பயிற்றுவிக்கப்பட்டு ஒரு இளவரசனைப்போல் வளர்கிறாள். ஒரு பெண்ணை திருமணமும் செய்துகொள்கிறாள். ஆனால் உண்மையை அறிந்த மனைவி அவளை அவமதிக்கிறாள். இதனால் மனமுடைந்த சிகண்டி பாஞ்சால நாட்டை விட்டு விலகி காட்டில் தற்கொலை செயதுகொள்ள முயல்கிறாள். அச்சமயம் ஒரு யட்சன் அவளைக் காப்பாற்றி அவளுடன் பாலின மாற்றம் செய்து கொள்கிறான்.

சிகண்டி என்ற பெயருடன் ஓர் ஆணாகப் பாஞ்சாலம் திரும்புகிறான். தனது மனைவியுடன் இனிது வாழ்ந்து பிள்ளைகளையும் பெறுகிறான்.அவனது மறைவிற்குப் பின்னர் அவனது ஆண்மை யக்சனுக்குத் திரும்புகிறது.

## குருச்சேத்திரப் போர்

குருச்சேத்திரப் போரின்போது, பீஷ்மர் அம்பாவின் மறுபிறவியே சிகண்டி என்பதனை அறிந்தவராக இருந்ததால் ஒரு பெண்ணிடம் போர் புரிதல் ஆண்மைக்கு இழுக்கு என்ற நிலையில், சிகண்டியுடன் போரிட மாட்டார் என்பதை அருச்சுனன் அறிந்தான்.அவரை நேரிடையாக வெற்றிகொள்ள முடியாத அருச்சுனன்,சிகண்டியை முன்னிறுத்தி பின்னால் இருந்து அம்பு மழை பெய்தான். இவ்வாறே சிகண்டியின் உதவியால் யாராலும் வெல்ல முடியாத பீஷ்மரை அருச்சுனன் வீழ்த்தினான்.

போரின் பதினெட்டாம் நாள் இரவில் அசுவத்தாமன் சிகண்டியை கொன்றான்.

ஜாவா நாட்டுவழக்கில் ஸ்ரீகண்டி என அறியப்படும் இவள், ஆணாக மாறுவதில்லை, ஆணுக்கு நிகரான பெண்ணாகக் கருதப்படுகிறாள்.

## மேற்கோள்கள்

 
## வெளியிணைப்புகள்
* தமிழில் முழு மஹாபாரதம்
* மகாபாரதம் வலைப்பதிவு - சிகண்டி 
* கதாகாலம் - மகாபாரதத்தின் மறுவாசிப்பு

பகுப்பு:இந்திய தொன்மவியல்
பகுப்பு:மகாபாரதக் கதை மாந்தர்கள்
எப்-14

**குருமன் எப்-14** தாக்குதல் வானூர்தியானது அமெரிக்கக் கடற்படையினருக்காக வடிவமைக்கப்பட்டது. பின்னர் எப்-4 தாக்குதல் வானூர்திக்குப் பதிலாக இதனைப் பயன்படுத்தியது. ஈரானிய வான்படை தற்போதும் இதனைப் பயன்பாட்டில் கொண்டுள்ளது.

## மேற்கோள்கள்

## வெளியிணைப்புகள்

*F-14 U.S. Navy fact file (Archive) and F-14 U.S. Navy history page 
*F-14 page on NASA Langley site 
*Joe Baugher's Website on Grumman F-14 Tomcat
* F-14 Tomcat Reference Work, Home of M.A.T.S.
*, recorded 7 February 2006.

பகுப்பு:அமெரிக்கப் போர் வானூர்திகள்
ஆர்க்கிட் ஈ

**ஆர்க்கிட் தேனீ** அல்லது **யூகுளோசைன்** (**Euglossine bees**) என்பது தேனீக்களின் குடும்பத்தின் ஓர் உள்குடும்பம் (tribus). இத் தேனீக்கள் பெரும்பாலும் கூட்டமாக இல்லாமல் தனியாக தேனீ சேர்க்கும் பழக்கம் கொண்ட ஓரினம். ஆனால் இவற்றுள்ளும் சில சிறு கூட்டமாக இயங்குவன இக்குடும்பத்தில் ஐந்து பேரினங்கள் உள்ளன, அவற்றுள் 200 இனங்கள்  உள்ளன. இவ்வைந்து பேரினங்கள், *யூகுளோசா* (Euglossa), *யூலீமா* (Eulaema), *யூஃவிரீசீ* (Eufriesea), *எக்ஃசேரீட்* (Exaerete),  ஒற்றை உள்ளினம் கொண்ட *ஆகுலீ* (Aglae) ஆகும். இவை யாவும் தென் அமெரிக்கா, மற்றும் நடு அமெரிக்காவில் காணப்படுகின்றன. ஆனால் யூகுளோசா விரிடிசிமா (Euglossa viridissima) என்னும் இனம் ஐக்கிய அமெரிக்காவிலும் காணப்படுகின்றது. யூலீமா என்னும் பேரினத்தைத் தவிர மற்றவை மாழை போல பளபளப்பான நிறங்கள் கொண்டுள்ளன. இவை பெரும்பாலும் பளபளப்பான பச்சை, தங்க அல்லது நீல நிறங்களில் இருக்கும். மேற்குறிப்பிட்ட ஐந்து பேரினங்களில் கடைசி இரண்டும் மாற்று இனத் அடைகளில் வாழ்கின்றன.

## அடிக்குறிப்புகள்

## உசாத்துணை
*  (1877): ''The Various Contrivances by which Orchids are Fertilized by Insects'' 
*  (1983): Orchid floral fragrances and male euglossine bees: methods and advances in the last sesquidecade. *Biol. Bull.* **164**: 355-395.
* Engel, Michael S. (1999): The first fossil *Euglossa* and phylogeny of the orchid bees (Hymenoptera: Apidae; Euglossini). *American Museum Novitates* **3272**: 1-14. PDF 
* D. W. Roubik and P. E. Hanson (2004): Orchid bees of tropical America: biology and field guide
*  (2004) Odor Compound Detection in Male Euglossine Bees. *Journal of Chemical Ecology* **29**: 253-257. 
*  (2005): Juggling with volatiles: fragrance exposure by displaying male orchid bees. *Journal of Comparative Physiology A* **191**:575-581.
*  (2006): Species-specific attraction to pheromonal analogues in orchid bees. *Behavioral Ecology and Sociobiology* **60**: 833-843.

## வெளி இணைப்புகள்
*Information and photos of Euglossini pollinating orchids, in Portuguese 
*Abstract about ''Euglossa paisa'', ''Zootaxa'' '''1065''': 51–60 (2005)
*Video showing Euglossini Orchid Bees collecting fragrance from ''Mormodes badia'', a Mexican Orchid

பகுப்பு:பூச்சிகள்
பகுப்பு:பூந்தூள்பரப்பிகள்
பகுப்பு:தேனீக் குடும்பம்
சுமங்கலி (இந்து சமயம்)

**சுமங்கலி** - கணவனுடன் வாழும் பெண்.

**சுமங்கலி** எனப்படுவது கணவர் உயிருடன் இருப்பதைக் குறிக்க அவர் அவளது கழுத்தில் கட்டிய புனிதமான தாலியை அது கட்டப்பட்ட நொடியிலிருந்து இறப்பு வரை கழற்றாமல் தொடர்ந்து அணிந்துகொண்டு அவருடன் சேர்ந்து வாழ்க்கை நடத்தும் திருமணமான பெண்ணைக் குறிக்கும் சொல்லாகும்.

## சிறப்பு
இந்து சமய சடங்குகளில், திருமணமாகிக் கணவனுடன் இணைந்து வாழும் பெண்கள் சிறப்புப் பெறுவர். சுமங்கலி என்னும் சொல், *மங்கலமானவள்* என பொருள் படும். சுமங்கலிகளை செல்வச் செழிப்பிற்குக் கடவுளான இலக்குமியின் ஒப்பாகக் கொள்வர்.

## அடையாளம்
இந்து சமயத்தைச் சேர்ந்த பெண்கள் பொதுவாக நெற்றியில் குங்கும திலகம் இட்டுக்கொள்வார்கள். திருமணமாகிய சுமங்கலிப் பெண்கள் நெற்றித் திலகத்துடன் தலை வகிட்டின் நுனியிலும் குங்குமப் பொட்டு வைத்துக் கொள்வார்கள். பொட்டு வைக்கும்போது கிழக்குத் திசை நோக்கி நின்று வைப்பது பெண்களுக்கு இலக்குமி அருளைப் பெற்றுத் தரும் என்பது ஒரு நம்பிக்கை.

## சுமங்கலி பூசை
வீட்டில் மங்கல நிகழ்வுகள் நடக்கும் போதும் சில வேண்டுதல்களுக்காகவும் சுமங்கலிப் பூசை செய்வதும் உண்டு. இதனை *சுகாசினி பூசை* என்றும் சொல்வர். செய்யும் முறை, அந்தந்த குடும்பங்களின் வழக்கத்திற்கு அமைய வேறுபடும். ஆயினும் அடிப்படையில்  முதிய சுமங்கலிகளை வீட்டிற்கு அழைத்து, அவர்களை வணங்கி, விருந்து படைத்து,  புதுப்புடவையுடன் தாம்பூலமும் கொடுத்து அவர்களது நல்லாசி வேண்டுவர்.

## வரலட்சுமி நோன்பு
சுமங்கலி பெண்கள் ஆண்டுதோறும் வரலட்சுமி நோன்பு கடைபிடிப்பார்கள். தமக்காக மட்டுமன்றித் தம் குடும்பத்தினர் அனைவரினதும் நல்வாழ்வுக்காக அவர்கள் இந்த நோன்பைக் கடைபிடிக்கிறார்கள்.

## மேற்கோள்கள்

பகுப்பு:இந்து பண்பாடு
பகுப்பு:இந்து சமய நம்பிக்கைகள்
பகுப்பு:இந்து மரபுகள்
பகுப்பு:பெண்களின் கலாச்சாரம்
குங்குமம்

**குங்குமம்** இந்துப்பெண்கள் நெற்றியில் பொட்டு வைத்துக்கொள்ள பயன்படுத்தும் ஒரு பொடி. இயற்கை முறையில் விரலிமஞ்சள், வெண்காரம், படிகாரம், கஸ்தூரி மஞ்சள் ஆகியன சேர்ந்து அரைக்கபட்ட பொடியுடன் நல்லெண்ணயை கலக்கி குங்குமம் தயாரிக்கப்படுகிறது. மஞ்சளும் காரமும் வேதிவினையாற்றுவதால் சிவப்பு நிறம் கிடைக்கிறது. அம்மன் கோவில்களில் பிரசாதமாக குங்குமம் தரப்படுகிறது. செயற்கையாகத் தயாரிக்கப்படும் குங்குமத்தை இடுவதால் சிலருக்கு ஒவ்வாமை ஏற்படுகிறது. மேலும், இக்காலத்தில் ஒட்டுப்பொட்டுக்கள் பயன்படுத்த எளிதாகவும் மலிவாகவும் கிடைப்பதால் குங்குமம் கோவில்களிலும் இந்துசமயச் சடங்குகளின்போதும் மட்டுமே பயனாகிறது.

வேறு நாட்டு இந்துக்களை விடவும் நேபாளநாட்டு இந்துப்பெண்கள். குங்குமத்தை மதிப்பது அதிகம் என்றே சொல்லலாம். இன்றளவும் நேபாளத்தில் குங்குமத்துக்கு தனி மதிப்பு உள்ளது.

## மேற்கோள்கள்
 
பகுப்பு:இந்து திருமணம்
கங்குபாய் ஹங்கல்

**கங்குபாய் ஹங்கல்** (*Gangubai Hangal*, கன்னடம்: *ಗಂಗೂಬಾಯಿ ಹಾನಗಲ್*, மார்ச் 5, 1913 – ஜூலை 21, 2009) 60 ஆண்டுகளாக இந்துஸ்தானி இசைத் துறையில் புகழ்பெற்று விளங்கிய பாடகி. கர்நாடக மாநிலத்தில் பிறந்த கங்குபாய் கிரானா கரானா என்ற வாய்ப்பாட்டு பாரம்பரியத்தில் வந்தவர். 1971-ம் ஆண்டில் பத்ம பூசன், 1973-ம் ஆண்டில் சங்கீத நாடக் அகடெமி விருது, 2002-ம் ஆண்டில் பத்ம விபூசன் உட்பட தேசிய அளவிலும் சர்வதேச அளவிலும் மொத்தம் 48 விருதுகளைப் பெற்றுள்ளார்.

## வாழ்க்கைக் குறிப்பு
கங்குபாய் கருநாடகத்தின் தர்வாத் நகரில் சிக்குராவ், அம்பாபாய் ஆகியோருக்குப் பிறந்தார். தாயார் ஒரு சிறந்த கருநாடக இசைப் பாடகி. 1928 ஆம் ஆண்டில் குடும்பத்துடன் ஹூப்ளி என்ற நகருக்கு இடம்பெயர்ந்தனர். கங்குபாய் தனது இந்துஸ்தானி இசையை சவாய் காந்தர்வா என்பவரிடம் முறையாகப் பயின்றார். தனது 16 வயதில் குருராவ் என்பவரை மணந்த கங்குபாய்க்கு இரண்டு ஆண் பிள்ளைகளும், கிருஷ்ணா என்ற பெண்ணும் பிறந்தனர். கிருஷ்ணா தனது 75வது அகவையில் 2004 இல் இறந்தார்.

## மேற்கோள்கள்

பகுப்பு:1913 பிறப்புகள்
பகுப்பு:இந்துஸ்தானி இசைக் கலைஞர்கள்
பகுப்பு:2009 இறப்புகள்
எப்-16

**எப்-16** (*F-16 Fighting Falcon*) தாக்குதல் வானூர்தியானது வான், தரை இலக்குகளைத் தாக்கவும், விமானிகளைப் பயிற்றுவிப்பதற்காகவும் வடிவமைக்கப்பட்ட பல்நோக்க வானூர்தியாகும். 1978ம் ஆண்டு முதல் அமெரிக்க விமானப்படையினால் பயன்படுத்தப்படுகிறது.

## பயனர்கள்

* 
* 
* 
* 
* 
* 
* 
* 
* 
* 
*  
* 
* 

* 
* 
* 
* 
* 
* 
* 
* 
* 
* 
* 
* 

### குறிப்புகள்

பகுப்பு:அமெரிக்கப் போர் வானூர்திகள்
ஆயிரமாண்டு

**ஆயிரமாண்டு** அல்லது **சாவிரம்** (*Millennium*) என்பது ஓராயிரம் ஆண்டுகளைக் கொண்ட காலவரையாகும். நாட்காட்டி அமைப்பொன்றினை அடியொட்டி இவை குறிப்பிடப்பட்டாலும் சில சமய நூல்களில் இவை துல்லியமாக, ஆண்டு எண்ணிக்கை ஆயிரமாக, இருக்காதிருக்கலாம்.

## குழப்பங்கள்
தவிர துவக்க ஆண்டு சூன்யத்தில் துவங்குகிறதா அல்லது ஒன்றில் துவங்குகிறதா எனவும் குழப்பங்கள் நேருகின்றன. அண்மையில் 2000 ஆண்டு ஆயிரமாண்டாகக் கொண்டாடப்பட்ட வேளையில் ஆண்டு முதல்நாள் மூன்றாம் ஆயிரமாண்டு துவங்குகிறதா அல்லது இறுதியிலா என குழப்பம் வந்தது.

## முடிவு
கிரிகோரியன் நாட்காட்டி அமைப்பில் 0 ஆண்டு என எதுவும் இல்லை,1 முதல் 1000 வரை முதல் ஆயிரமாண்டு, 1001 முதல் 2000 வரை இரண்டாம் ஆயிரமாண்டு என்று முடிவு காணப்பட்டது. 

## வெளியிணைப்புகள்
* ஆயிரமாண்டு தவறு (ஆங்கிலத்தில்) 

பகுப்பு:ஆயிரமாண்டுகள்
இஞ்சிக் குடும்பம்

**இஞ்சிக் குடும்பம்** (தாவரவியல்:*Zingiberaceae*), மணமுடைய பூக்கும் செடிகொடிகளைக் கொண்ட நிலைத்திணைக் (தாவரம்) குடும்பம். இக்குடும்பத்தில் 52 பேரினங்களும் அவற்றுள் ஏறத்தாழ 1600 இனங்களும் உள்ளன. இவை ஆப்பிரிக்கா, ஆசியா, அமெரிக்காவின் வெப்ப மண்டலப் பகுதிகளில் காணப்படுகின்றது.

இக் குடும்பத்தில் உள்ள பல செடிகொடிகள் அழகுச் செடிகொடிகளாகவோ, சுவைப் பொருளாகவோ, மருந்துச் செடிகொடிகளாகவோ பயன்படுகின்றன. நறுமணம் தரும் செடிகளில் ஏலக்காயும், சுவை, மருத்துவக் குணங்கள் கொண்ட செடிகளில் இஞ்சியும் குறிப்பிடலாம்.

சில செடிகளின் பிழிவெண்ணெய் (essential oils) நறுமணப் பூச்சுகள், நீர்மங்களில் பயன்படுகின்றன (எ.கா. *ஆல்ப்பினியா*  (Alpinia), *எடிச்சியம்* (Hedychium)).

## வகைப்பாடு
*துணைக்குடும்பம்  Siphonochiloideae
**கிளை Siphonochileae
****[[Siphonochilus]]*
*துணைக்குடும்பம் Tamijioideae
**கிளை Tamijieae
****[[Tamijia]]*
*துணைக்குடும்பம் Alpinioideae
**கிளை Alpinieae
****[[Aframomum]]* – Grains of Paradise
****[[ஆல்ப்பினியா]]* – Galangal
****[[அமோமம்]]*
****[[Aulotandra]]*
****[[Cyphostigma]]*
****[[எலெட்டாரியா]]* – ஏலக்காய்
****[[Elettariopsis]]*
****[[Etlingera]]*
****[[Geocharis]]*
****[[Geostachys]]*
****[[Hornstedtia]]*
****[[Leptosolena]]*
[thumb|right|250px|[Globba inflorescense.]]
****[[Paramomum]]*
****[[Plagiostachys]]*
****[[Renealmia]]*
****[[Siliquamomum]]* (Incertae Sedis)
****[[Vanoverberghia]]*
**கிளை Riedelieae
****[[Burbidgea]]*
****[[Pleuranthodium]]*
****[[Riedelia]]*
****[[Siamanthus]]*
*துணைக்குடும்பம் Zingiberoideae
**கிளை Zingibereae
****[[Boesenbergia]]*
****[[Camptandra]]*
****[[Caulokaempferia]]* (Incertae Sedis)
****[[Cautleya]]*
****[[Cornukaempferia]]*
****[[Curcuma]]* – Turmeric
****[[Curcumorpha]]*
****[[Distichochlamys]]*
****[[Haniffia]]*
****[[Haplochorema]]*
****[[Hedychium]]*
****[[Hitchenia]]*
****[[Kaempferia]]*
****[[Laosanthus]]*
****[[Nanochilus]]*
****[[Paracautleya]]*
****[[Parakaempferia]]*
****[[Pommereschea]]*
****[[Pyrgophyllum]]*
****[[Rhynchanthus]]*
****[[Roscoea]]*
****[[Scaphochlamys]]*
****[[Smithatris]]*
****[[Stadiochilus]]*
****[[Stahlianthus]]*
****[[Zingiber]]* – Ginger
**கிளை Globbeae
****[[Gagnepainia]]*
****[[Globba]]*
****[[Hemiorchis]]*

## உசாத்துணை

	

## வெளி இணைப்புகள்
*List of Indian medicinal plants from *[http://www.biodiversityofindia.org Biodiversity of India]*
உயிர்-தகவல் நுட்ப இணையதளங்கள்

மூலக்கூற்று உயிரியலின் டி.என்.ஏ, ஆர்.என்.ஏ மற்றும் புரதங்களை அறிய பல பயனுள்ள இணையதளங்கள் உள்ளன. (Bio-informatics) . இவைகளை பயன்படுத்தி ஓர் மரபணுவின் பயன் என்ன, நிறபிரியில் எவ்விடத்தில் உள்ளன என்பதை அறியலாம். மேலும் ஒரு தொடரி (Promoter)  எவ்விடத்தில் உள்ளன என்பதையும் , அத்தொடரி உண்மையில் டாட்டா பேழை (TATA box) இருக்கிறதா? இல்லையா என்பதை கணிக்கலாம். மேலும் தொடர்ரூக்கிகளின் இணையும் வரிசை அல்லது செயலூக்கிகள் இணையும் வரிசை (promoter binding factor or transcription binding factor) களை காணலாம். ஒரு மரபணுவை பி.சி. ஆர். மூலம் பெருக்கபயன்படும் முன்தொடர் (Primer) வரைதலில் (designing) ஊசி-வளைவுகள், முன்தொடர்களுக்கு உள்ளயே இணைவுகள் உள்ளனவா (stem-loop, primer dimer and palindromic) என்பதை அறியலாம்.

ஒரு புதிய டி.என்.ஏ வரிசைகள் கண்டுபிடித்தால் அவைகள் எதனோடு ஒற்றுமை காட்டுகின்றன என்பதை ப்லச்ட் (Blast) என்னும் நிகழ்வு (மென்பொருள்) காணலாம். ஒரு புரதத்தின் அமைப்புகள் எவ்வாறு உள்ளன என்பதை அறியலாம். குறு ஆர்.என்.ஏ வின் இலக்குகளை பல இணைய தளங்களின் மூலம் அறியலாம்

## இணையதளங்கள்
* http://www.ncbi.nlm.nih.gov/
* http://www.ebi.ac.uk/
* http://microrna.sanger.ac.uk/targets/v5/ 
* http://mami.med.harvard.edu/david.html
* http://tools.invitrogen.com/content.cfm?pageid=9716 
* http://www.genomatix.de/ 
* http://www.premierbiosoft.com/netprimer/index.html
* http://www.ensembl.org/Homo_sapiens/Location/Genome
* http://www.fruitfly.org/

பகுப்பு:ஆங்கில வலைத்தளங்கள்
போட்டிவிரிடீ

**போட்டிவிரிடீ** (*Potyviridae*) என்பன செடிகொடிகளைத் தாக்கும் தீநுண்மங்கள். இவை வளையக்கூடிய இழைபோன்ற கோல்வடிவத் நுண்ணுருவ தீநுண்மங்கள்  (flexuous filamentous rod-shaped particles). இவற்றின் மரபணுத் தொகுதியம் (genome) ஒற்றை ஆர்.என்.ஏ நேர்வகை ஆர்.என்.ஏ-க்களால் சூழப்பட்டவை. இவையும் காப்ஃசிட் (capsid) எனப்படும் ஒற்றை தீநுண்மத்தால் குறியூட்டிய (encoded) புரதத்தால் ஆன புற உறையால் சூழப்படவை. இவையெல்லாம் உருளை வடிவ புதைவுகள்   (cylindrical inclusions) (‘pinwheels’ அல்லது முள்ளுருளி) எனப்படும் தீநுண்மப் புதைவுகளை ஏற்படுத்தத் தூண்டுகின்றன. இவை 70 கிலோடால்ட்டன் (kDa)அளவு கொண்ட, ஒற்றை தீநுண்ம மரபணு தொகுதியத்தியத்தில் இருந்து பெற்ற ஒற்றைப் புரதப் பொருளாகும் 
[left|thumb|200px|''சைட்டோமெகலோவைரசு'' என்பதில் உள்ள '''காப்ஃசிட்''' (capsid) எனப்படும் தீநுண்மப் [புரதம்|புரத உறையைப் படத்தில் காணலாம். சிவப்பு நிறத்தில் கோடுகளாக காட்டப்பட்டுளவை மரபணுத் தொகுதியம். சூழ்ந்துள்ள உறை காப்ஃசிட்]]

மூடுபடலப் புரதத்தில் உள்ள அமினோக் காடிகளின் வரிசையைப் பொருத்து, போட்டிவிரிடீ குடும்பம் ஆறு பேரினங்களாக பகுக்கப்படுகின்றது. பைமோவைரசு என்னும் தீநுண்மம் தவிர மற்றவை எல்லாம் ஒற்றை இழை நுண்மங்கள். ஆறு பேரினங்களாவன:

* பேரினம் *[[Potyvirus]]*; மாதிரி இனம்: *[[உருளைக்கிழங்கு தீநுண்மம் ஒய்]]*(Potato virus Y)
* பேரினம் *[[Rymovirus]]*; மாதிரி இனம்: *[[ரைகிராசு மொசெயிக் தீநுண்மம்]]* (Ryegrass mosaic virus)
* பேரினம் *[[Bymovirus]]*; மாதிரி இனம்: *[[பார்லி மஞ்சள் மொசெயிக் தீநுண்மம்]]*(Barley yellow mosaic virus)
* பேரினம் *[[Macluravirus]]*; மாதிரி இனம்: *[[மக்ளரா மொசெயிக் தீநுண்மம்]]* (Mclura mosaic virus)
* பேரினம் *[[Ipomovirus]]*; மாதிரி இனம்: *[[சக்கரைவள்ளிக் கிழங்கு புள்ளிநோய்த் தீநுண்மம்]]* (Sweet potato mild mottle virus)
* பேரினம் *[[Tritimovirus]]*; மாதிரி இனம்: *[[கோதுமை வரி மொசெயிக் தீநுண்மம்]]* (Wheat streak mosaic virus)

போட்டிவிரிடீ குடும்பத்துள் பெரிய பேரினம் போட்டிவைரசுகள் (போட்டி தீநுண்மங்கள்). இந்த பேரினத்தில் 100 உக்கும் கூடுதலானவை உள்ளன. இத்தீநுண்மங்கள் 720-850 நானோமீட்டர் நீளமுடையவை, இவை அபிடுகள் (aphids)வழி கடத்தப்படுகின்றன.

மக்ளராவைரசு என்னும் பேரினத்தில் உள்ள தீநுண்மங்கள் 650-675 நாமீ நீளம் கொண்டவை. இவையும் அபிடுகள் வழி கடத்தப்படுகின்றன.

ஐப்பொமோவைரசு என்னும் நீதுண்மம், வெள்ளை ஈ (whiteflies) என்பனவற்றால் கடத்தப்படுகின்றன. இவை பெரும்பாலும் 750-950 நாமீ நீளம் உடையவை.

டிரைட்டிமோவைரசு (Tritimovirus), ரைமோவைரசு (Rymovirus) ஆகியவை 680-750 நாமீ நீளம் உடையவை. இவை எரியோஃவைடிட் மைட் உயிரினங்கள்  (eriophydid mites) வழி கடத்தப்படுகின்றன.)

பைமோவைரசு (Bymovirus) மரபணு தொகுதியத்தில் இரண்டு நுண்மங்கள் உள்ளன (250, 550 நாமீ). இவை கைட்ரிட் காளான் (chytrid fungus)(*Polymyxa graminis*) வழி கடத்தப்படுகின்றன.

## அடிக்குறிப்புகளும் மேற்கோள்களும்


## வெளி இணைப்புகள்
* '''Viralzone''': Potyviridae

பகுப்பு:தீநுண்மங்கள்
பகுப்பு:செடிகொடி நோயூட்டிகள்
பாரன்ஃகைட் 451

**பாரன்ஃகைட் 451** பிரெஞ்சு இயக்குநர்  பிரான்கோசிசு டிரவ்பட் இயக்கிய ஆங்கிலத் திரைப்படம் ஆகும், அமெரிக்க எழுத்தாளரான ரே பிராட்பரி எழுதிய விஞ்ஞானப் புனைகதையை  இத்திரைப்படம் தழுவியுள்ளது. ஃபாரன்ஹீட் 451 என்பது புத்தகங்கள் எரிவதற்கான உஷ்ண நிலையை குறிப்பதாகும் ஆகும்.

## கதை

இந்தத் திரைப்படத்தின் கதைக்களம் எதிர்கால அமெரிக்கா ஆகும். அங்கு புத்தகங்கள் வைத்திருப்பதும் படிப்பதும் தடைசெய்யப்பட்டு இருக்கின்றன. இச்சட்டத்தை மீறி யாராவது புத்தகம் வைத்திருந்தால் அவரைக் கண்டுபிடித்து உடனே மனநல மருத்துவமனைக்கு அனுப்பிவிடுவார்கள். அவரது புத்தகங்கள் உடனடியாகத் தீ வைத்து எரிக்கப்படும். அப்படி தீ எரிப்பதற்கு என்று தனியே தீ எரிப்புத் துறை ஒன்று இருந்தது. அதில்தான் இந்தப் படத்தின் கதாநாயகன் மாண்டெக் வேலை செய்கிறான்.எவருடைய வீட்டிலாவது புத்தகங்கள் இருப்பது கண்டுபிடிக்கப்பட்டால், உடனடியாகத் தீ எரிப்புத் துறையில் அபாய மணி அடிக்கப்படும். தீ வைப்பதில் தேர்ச்சி பெற்ற வீரர்கள் அங்கே அனுப்பிவைக்கப்பட்டு, புத்தகங்களைக் கொளுத்தி வருவார்கள்.ஒரு நாள், வயதான பெண் ஒருவருடைய வீட்டில் புத்தகங்கள் கைப்பற்றப்பட்டு எரிக்கப்படுகின்றன. அப்போது புத்தகத்தில் இருந்து ஒரு வரியைத் தற்செயலாகப் படிக்கிறான் மாண்டெக். அந்த வரியின் ஈர்ப்பில் புத்தகத்தைத் திருடிக்கொள்கிறான். தன்னைப் புத்தகங்களில் இருந்து பிரிக்க முடியாது என்று மல்லுக்கட்டும் வயதான பெண், தன்னைக் கொளுத்திக்கொள்கிறாள். புத்தகங்களுக்காக ஒரு பெண் ஏன் தற்கொலை செய்துகொள்கிறாள் என்று மாண்டெக்கால் அப்போது புரிந்துகொள்ள முடியவில்லை. தன் மனைவியிடம் தான் ஒரு புத்தகம் திருடி வந்ததைப் பற்றிச் சொல்லி, அதில் உள்ள வரிகள் அவன் வாழ்க்கையைப் புரிந்துகொள்வதற்கு நெருக்கமாக உள்ளதாகச் சொல்கிறான். அதன் பிறகு தீவைக்கச் செல்லும் இடங்களில் புத்தகங்களைத் திருடி வந்து படிக்கிறான் மாண்டெக். திருடிய புத்தகங்களைப் பிறர் அறியாமல் வீட்டினுள் ஒளித்துவைக்கிறான். புத்தகங்களைப் பற்றி அதிகம் தெரிந்துகொள்வதற்காக பேபர் என்ற பேராசிரியரைத் தேடிப் போகிறான். இருவரும் புத்தகம் பற்றி நிறையப் பேசுகிறார்கள். மனித குலம் அதன் கடந்த காலத்தை அறிந்துகொள் வதற்கு ஒரே வழிதான் இருக்கிறது, அது புத்தகம். மனிதக் கற்பனையின் மிக உயரிய விடயம் எழுத்து என்று அவர் புரியவைக்கிறார். அதற்குள் மாண்டெக் புத்தகம் படிக்கும் விஷயம் அவன் மனைவியாலே அரசுக்குத் தெரியப்படுத்தப்பட்டு, அவன் தேடப்படுகிறான். உயிர் பிழைப்பதற்காகத் தப்பி அலைந்து நடமாடும் புத்தகங்களாக உள்ள ஒரு குழுவினருடன் சேர்ந்துகொள்கிறான். அவர்கள் ஒவ்வொருவரும் ஒரு குறிப்பிட்ட புத்தகத்தை முழுவதுமாக மனப்பாடம் செய்து மனதிலே வைத்திருக் கிறார்கள். அந்தப் புத்தகங்களின் நடமாடும் வடிவம் போல அவர்கள் இருக்கின்றனர். ஆகவே, உலகில் இருந்து புத்தகம் எரிக்கப்பட்டாலும் அவர்கள் நினைவில் அந்தப் புத்தகம் அப்படியே இருக்கிறது. அவர்கள் தங்களிடம் இருந்து மற்றவர்களுக்கு அந்த நினைவைப் பகிர்ந்து தருவதாகச் சொல்கிறார்கள். அந்தப் பணியில் இணைந்த மாண்டெக் விவிலியத்தின் ஒரு பகுதியை முழுமையாக மனப்பாடம் செய்து, அவனும் ஒரு நடமாடும் புத்தகமாகிவிடுகிறான். அந்த நகரில் எதிர்பாராத யுத்தம் வெடிக்கிறது. குண்டுமழை பொழிகிறது. மனிதர்களைப் புத்தகங்களால் மட்டுமே மீட்க முடியும் என்று நடமாடும் புத்தக மனிதர்கள் வேறு இடம் நோக்கிப் பயணம் செய்யத் துவங்குகிறார்கள். அவர்களை மாண்டெக் வழி நடத்திப் போகிறான் என்பதுடன் முடிகிறது.

## மேற்கோள்கள்


பகுப்பு:ஆங்கிலத் திரைப்படங்கள்
பகுப்பு:நூலைத் தழுவிய திரைப்படங்கள்
பகுப்பு:1966 திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
மிக்-29

**மிகோயன் மிக்-29** என்பது ஒரு மீயொலிவேக பன்முகச் சண்டை வானூர்தியாகும். இது சோவியத் ஒன்றியத்தில் மிகோயன் நிறுவனத்தால் 1970 களின் பிற்பாதியில் வடிவமைக்கப்பட்ட வான் மேன்மை வானூர்தியாகும்.

முதலில் எதிரி விமானங்களுக்கு எதிராகப் போரிடுவதை நோக்கமாகக் கொண்டிருந்தாலும், மிக்-29 வானூர்திகள் பலவிதமான செயல்பாடுகளைச் செய்யும் திறன் கொண்டவை. இவை பல ஏவுகணைகள் மற்றும் துள்ளியமாக தாக்கும் ஆயுதங்கள் ஆகியவற்றை தாங்கிச் செல்ல வல்லவை. வான்படை தவிர கடற்படையால் பயன்படுத்த எதுவாக வானூர்தி தாங்கிக் கப்பல்களிலிருந்து ஏவ ஏதுவாக இது மாற்றியமைக்கப்பட வடிவங்களிலும் தயாரிக்கப்பட்டது.

## வடிவமைப்பு
மிக்-29 சுகோய் எஸ்.யு-27 உடன் பரந்த காற்றியக்கவியல் ஒற்றுமைகளைக் கொண்டுள்ளது. ஆனால் சில குறிப்பிடத்தக்க வேறுபாடுகள் உள்ளன. இந்த வானூர்தி தலா இரண்டு நடு இறக்கைகள், வால் இறக்கைகள் மற்றும் செங்குத்து துடுப்புகள் ஆகியவற்றை கொண்டுள்ளது. தானியங்கி பட்டிகைகள் இறக்கைகளின் முன் விளிம்புகளில் பொருத்தப்பட்டிருக்கின்றது; அவை ஆரம்பத்தில் நான்கு பிரிவுகளாகவும், பிந்தைய வகைகளில் ஐந்து பிரிவுகளாகவும் பிரிக்கப்பட்டிருந்தன. பின் இறக்கைகளின் விளிம்புகளில் கட்டுப்பாடு இதழ்கள் மற்றும் இறக்கைத் துடுப்புகள் உள்ளன.

இது பரந்த இடைவெளி கொண்ட இரண்டு தாரைப் பொறிகளைக் கொண்டுள்ளது. பொறிகளுக்கு இடையே உள்ள இடைவெளி அதிக ஏற்றத்தை உருவாக்குகிறது, இது வானூர்தியின் பறக்கும் திறனை மேம்படுத்துகிறது. பொறிகள் முன் இறக்கைகளுக்கிடையே பொருத்தப்பட்டிருக்கும் உள்ளீட்டு துளைகள் மூலம் காற்றை உள்ளே இழுக்கின்றன. இவை அதிக மாக் எண் வேகத்தில் பறக்க உள்ளிழுக்கும் காற்றின் அளவை கட்டுப்படுத்தக்கூடிய சரிவுகளைக் கொண்டுள்ளன. இது வெளிப்புற எரிபொருள் தொட்டிகள் இல்லாமல் 1500 கி.மீ. தூரமும், வெளிப்புற தொட்டிகளையும் கொண்டு 2100 கி.மீ. தூரமும் பறக்க வல்லது. 

## மேற்கோள்கள்

பகுப்பு:மிகோயன் போர் வானூர்திகள்
சுசீலோ பாம்பாங் யுதயோனோ

**சுசீலோ பாம்பாங் யுதயோனோ** (*Susilo Bambang Yudhoyono*, பிறப்பு: செப்டம்பர் 9, 1949), இந்தோனேசியாவின் இளைப்பாறிய இராணுவ அதிகாரியும் ஆறாவது தற்போதைய சனாதிபதியும் ஆவார். 2004 ஆண்டு நாட்டுத் தலைவர் தேர்தலில் இவர் அப்போது சனாதிபதியாக இருந்த மேகாவதி சுகர்ணபுத்திரியைத் தோற்கடித்து தேர்தலில் வென்றார். அக்டோபர் 20, 2004 இல் நாட்டின் தலவராகப் பதவியேற்றார். 2009 ஆம் ஆண்டில் இடம்பெற்ற தேர்தலில் 60 விழுக்காட்டிற்கும் அதிகமான வாக்குகளைப் பெற்று மீண்டும் நாட்டின் தலைவராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* Official website of the President of Indonesia, Susilo Bambang Yudhoyono
* VOA News
* BBC Profile

பகுப்பு:இந்தோனேசிய குடியரசுத் தலைவர்கள்
பகுப்பு:இந்தோனேசிய அரசியல்வாதிகள்
பகுப்பு:1949 பிறப்புகள்
பகுப்பு:வாழும் மக்கள்
பெ. நாயகி

**பெ. நாயகி** என்ற புனைப்பெயரில் எழுதும் **பெ. நா. மாறன்** பல்வேறு தமிழ் இதழ்களிலும் சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கும் தமிழக எழுத்தாளர்.

## வாழ்க்கைக் குறிப்பு
பெ.நா.மாறன், மதுரையில் 1966-ல் பிறந்து, திருமங்கலம் பி.கே.என்.பள்ளியில் உயர்நிலைக் கல்வியும், மதுரை தியாகராசர் பொறியியற் கல்லூரியில் இளங்கலை இயந்திரவியல் பட்டமும் பெற்று மூன்று ஆண்டுகள் மேல்மருவத்தூர் ஆதிபராசக்தி பொறியியல் கல்லூரியில் விரிவுரையாளராகப் பணியாற்றினார். அதன் பிறகு எண்ணெய் எரிவாயு கழகத்தில் (ONGC) சேர்ந்து பல்வேறு நிலைகளில் குஜராத், காரைக்கால், அஸ்ஸாம், ஆந்திரப்பிரதேசம் ஆகிய மாநிலங்களில் பணியாற்றி விட்டு குழுமப் பொது மேலாளராக பணி ஓய்வு பெற்று 2025 ஏப்ரல் மாதம் முதல் மதுரையில் வசித்து வருகிறார்.

## இவரது படைப்புகள்
இவரது முதல் சிறுகதை (*நீங்கள் காதலித்திருக்கிறீர்களா?*) ஆனந்த விகடனில் 11.07.1982-ல் வெளி வந்தது. தொடர்ந்து பல்வேறு தமிழ்ப் பத்திரிகைகளிலும், நாளிதழ்களிலும், சிறுகதைகள், கவிதைகள், குறுநாவல்கள், நாவல்கள், தொடர்கதை, கட்டுரைகள் என்று பல்வேறு படைப்புகளைத் தந்திருக்கிறார். 1998 ஆம் ஆண்டு ஆனந்தவிகடனில் வெளிவந்த இவருடைய சிறுகதை (போதைமரம்) இலக்கியச் சிந்தனை பரிசு (நவம்பர் 1998) பெற்றது. பணி ஓய்வு பெற்றபிறகு மீண்டும் எழுத்துப் பணியைத் தொடங்கி இருக்கிறார்.

## வெளியிடப்பட்ட நூல்கள்
கங்கை புத்தக நிலையம், திருவரசு புத்தக நிலையம், பாவை பதிப்பகம் முதலிய பதிப்பகங்களின் வெளியீடாக வெளி வந்துள்ளன.

### சிறுகதைத் தொகுப்புகள்
# *தூண்டில்*
# *ஈரச்சருகுகள்*
# *உறவு என்றொரு சொல் இருந்தால்*
# *நந்தவனக் கனவுகள்*
# *விதிக்கு ஒரு விதி*
# *நிலாச் சோறு*
# *தேவை ஒரு மாற்றம்*

### புதினங்கள்
# *கனவிலிது கண்டேன்*
# *நிழல் யுத்தம்*
# *பிடித்த கவிதை நீ*

### கட்டுரைத் தொகுப்பு
# *தீர்வுகள் நமக்குள்ளே*

## மேற்கோள்கள்

## வெளி இணைப்புகள்
* pnmaranwriter.com

பகுப்பு:தமிழக எழுத்தாளர்கள்
பகுப்பு:மதுரை மக்கள்
பகுப்பு:வாழும் மக்கள்
குறுக்க வெட்டும் அக்கறைகள்

கணினியியலில் **குறுக்க வெட்டும் அக்கறைகள்** என்பது முக்கிய அக்கறையோடு சேர்ந்து வரும் இதர அக்கறைகள். பொதுவாக இந்த அக்கறைகளை முதன்மை அக்கறைகளில் இருந்து பிரிப்பது கடினம் அல்லது இயலாது. அவற்றோடு பிணைந்தே வரும். Aspect-oriented programming போன்ற நிரல் முறைமைகள் குறுக்கு வெட்டும் அக்கறைகளை சிறப்பாக கவனத்தில் எடுத்துக் கொண்டுள்ளன. 

## எடுத்துக்காட்டு
பின்வரும் வைப்பக செயலியை கருத்தில் கொள்க. இதன் அடிப்படை செயற்பாடு எளிமையானது. ஒரு கணக்கில் போதிய பணம் இருந்தால், கேக்கப்பட்ட பணத்தை இன்னுமொரு கணக்குக்கு மாற்றுவதே இதன் செயற்பாடு. இதை யாவா மொழி தொடரியலில் பின்வருமாறு விபரிக்கலாம்.


```java
void transfer(Account fromAcc, Account toAcc, int amount) {
   if (fromAcc.getBalance() < amount) {
     throw new InsufficientFundsException();
   }
  
   fromAcc.withdraw(amount);
   toAcc.deposit(amount);
 }
```


மேற்கூறிய நிரல் சில அக்கறைகளை கருத்தில் கொள்ளவில்லை. பயனர் பண மாற்றுச் செய்ய தேவையான அனுமதி கொண்டுள்ளாரா என்று பாக்க வில்லை. தரவு விபத்துக்களை தவிர்க்க இது தரவுத்தள பரிவார்த்தனையாக இருக்க வேண்டும். கண்கானிக்க, பராமரிக்க இந்த செயற்பாடுகள் பதிவு செய்யப்பட வேண்டும். இந்த அக்கறைகளை கருத்தில் கொண்டால் மேல் சென்ன எளிய செயற்பாடு பின்வருமாறு சிக்கலாகிறது. 


```java
void transfer(Account fromAccount, Account toAccount, int amount) throws Exception {
   if (!getCurrentUser().canPerform(OP_TRANSFER)) {
     throw new SecurityException();
   }
  
   if (amount < 0) {
     throw new NegativeTransferException();
   }

   if (fromAccount.getBalance() < amount) {
     throw new InsufficientFundsException();
   }
  
   Transaction tx = database.newTransaction();
   try {
      fromAccount.withdraw(amount);
      toAccount.deposit(amount);
 
      tx.commit();
      systemLog.logOperation(OP_TRANSFER, fromAccount, toAccount, amount);
   }
   catch(Exception e) {
      tx.rollback();
      throw e;
   }
 }
```


மேற்கூறிய எடுத்துக்காட்டில் இதர அக்கறைகள் முதன்மை செயற்பாடோடு பினைந்து கொண்டுள்ளன. முதன்மை அக்கறையை வணிக ஏரண அக்கறை என்று கூறுவதுண்டு. பாதுகாப்பு, தரவுத்தள பரிவார்த்தனை, பதிவுசெய்தல் போன்றவை குறுக்க வெட்டும் அக்கறைகள் ஆகும். மேற்கூறிய நிரலில் மாற்றங்கள் செய்வது கடினமாகிறது. இதைக் கவனத்தில் கொண்டு aspect oriented programming முறைமைகள் அமைகின்றன.

## இவற்றையும் பாக்க
* அக்கறைகளைப் பிரித்தாய்தல்
* :en:Aspect-oriented programming

பகுப்பு:நிரலாக்கம்
அணுமை, சீரொருமை, தனிமை, நிலைப்பு

**அணுமை, சீரொருமை, தனிமை, நிலைப்பு** என்பது தரவுத்தள பரிவர்த்தனைகள் சரியான முறையில் நிறைவேற்றுவதை உறுதி செய்யும் பண்புகள் ஆகும். பரிவர்த்தனை என்பது தரவின் மீதான ஓர் ஏரண செயற்பாடு. ஒரு வைப்பக கணக்கில் இருந்து பணத்தை மாற்றுவது ஒரு பரிவர்த்தனை. இந்த பரிவர்த்தனை பல தனிப்பட்ட பணிகளைக் கொண்டிருந்தாலும், ஏரண நோக்கில் இது ஒரு பரிவர்த்தனை மட்டுமே.

## அணுமை
அணுமை என்பது ஒரு பரிவர்த்தனையில் உள்ள எல்லா பணிகளும் முழுமையாக நடைபெறும், அல்லது ஏதும் நடைபெறாது என்பதை உறுதி செய்யும் ஏற்பாடு ஆகும். அதாவது ஒரு பரிவர்த்தனை முழுமை பெறவில்லையெனில் அது தனது பழைய நிலைக்கு சென்று விட வேண்டும். பரிவர்த்தனை முடிவடையும்போது மட்டுமே மாற்றம் நிகழ வேண்டும்.

## சீரொருமை
ஒரு பரிவர்த்தனை ஒரு தரவுத்தளத்திலிருந்து மற்றொரு தரவுத்தளத்தில் இருந்து தரவுத்தள வரையறையை மட்டுமே கொண்டு வர முடியும் என்பதை உறுதிப்படுத்துகிறது: தரவுத்தளத்தில் எழுதப்பட்ட எந்தத் தரவும் வரையறுக்கப்பட்ட விதிகளின்படி, வரம்புகள், அடுக்குகள், தூண்டுதல்கள் மற்றும் அதன் கலவையின்கீழ் உள்ளிட்ட அனைத்து விதிகளின்படி செல்லத்தக்கதாக இருக்க வேண்டும். இது ஒரு சட்டவிரோத பரிவர்த்தனை மூலம் தரவுத்தள ஊழலைத் தடுக்கிறது, ஆனால் ஒரு பரிவர்த்தனை சரியானது என்று உத்தரவாதம் இல்லை

## தனிமை
பரிவர்த்தனைகள் அடிக்கடி ஒரே நேரத்தில் செயல்படுத்தப்படுகின்றன (எ.கா., ஒரே நேரத்தில் பல அட்டவணைகள் படித்து எழுதுதல்). பரிவர்த்தனைகளின் தொடர்ச்சியான செயல்படுத்தல் தரவுத்தளமானது தரவுத்தளத்தை அதே மாநிலத்தில் விட்டுச்செல்கிறது, அது 
பரிமாற்றங்கள் தொடர்ச்சியாக செயல்படுத்தப்பட்டால் பெறப்பட்டிருக்கும் என்று உறுதிப்படுத்துகிறது. ஒத்திசைவு கட்டுப்பாட்டு முக்கிய இலக்காகும் தனிமை. பயன்படுத்தப்பட்ட முறையைப் பொறுத்து, ஒரு முழுமையான பரிவர்த்தனை விளைவு மற்ற பரிவர்த்தனைகளுக்கு 
கூட தெரியாது.

## மேற்கோள்கள்

## நிலைப்பு
ஒரு பரிவர்த்தனை நிறைவேற்றப்பட்டால், அது ஒரு முறை தோல்வி ஏற்பட்டால் கூட அது உறுதியுடன் நிலைத்திருக்கும் 
(எ.கா., மின்வழங்கல் அல்லது செயலிழப்பு). இது வழக்கமாக முழுமையான பரிவர்த்தனைகள் (அல்லது அவற்றின் விளைவுகள்) 
அல்லாத மாறாத நினைவகத்தில் பதிவு செய்யப்படுகின்றன.
பகுப்பு:தரவுத்தளங்கள்
சசி தரூர்

**சசி தரூர்** (*Shashi Tharoor*) (பிறப்பு 9 மார்ச் 1956) இந்தியாவின் முன்னாள் மனிதவள மேன்பாட்டுத் துறை அமைச்சரும், முன்னாள் வெளியுறவுத்துறை இணையமைச்சரும் மற்றும் கேரளாவின் திருவனந்தபுரம் மக்களவை தொகுதியிலிருந்து தேர்ந்தெடுக்கப்பட்ட மக்களவை உறுப்பினரும் ஆவார். இவர் முன்னர் ஐ.நாவின் துணை பொதுசெயலராக (தொடர்பு மற்றும் பொது தகவல்) பதவி வகித்தவர். 2006ஆம் ஆண்டில் ஐக்கிய நாடுகள் அவையின் பொது செயலாளர் பதவிக்கான போட்டியில் இந்தியாவினால் அதிகாரபூர்வமாக நியமிக்கப்பட்டு போட்டியிட்ட எழுவரில் இரண்டாவதாக வந்தவர். இவர் எழுத்தாளர், பத்தியாளர், தாளியலாளர், மனித உரிமை வழக்கறிஞர் என பன்முகப்பட்டவர். பல உதவி நிறுவனங்களில்,பன்னாட்டு செஞ்சிலுவை சங்கங்கள் போன்றவற்றில், அறிவுரையாளராகவும் பணியாற்றுகிறார்.

2009 இந்திய மக்களவை தேர்தலில் திருவனந்தபுரம் தொகுதியில் இந்திய தேசிய காங்கிரஸ் கட்சியின் வேட்பாளராக போட்டியிட்டு 99998 வாக்குகளில் வெற்றிபெற்றார். 2009, 2014-ஆம் ஆண்டுகளில் திருவனந்தபுரம் மக்களவைத் தொகுதியில் போட்டியிட்டு வென்றார்.

## பிறப்பு,ஆரம்ப வாழ்க்கை
சந்திரன் தரூர் மற்றும் லில்லி தரூர் தம்பதியினருக்கு 1956ஆம் ஆண்டு இலண்டனில் பிறந்தார். இளமையும் கல்வியும் ஏற்காட்டிலும் கொல்கொத்தாவிலும் மும்பையிலும் கழிந்தது.

## தொழில்முறை வாழ்க்கை
1978 முதல் 2007 வரை ஐக்கிய நாடுகள் அவையில் பணிபுரிந்தார். 2014இல் பிரதமர் நரேந்திர மோடியை தொடர்ந்து புகழ்ந்து வந்ததாக வந்த தகவல்களை அடுத்து, காங்கிரஸ் செய்தித் தொடர்பாளர்கள் பொறுப்பு வகிப்போர் பட்டியலில் இருந்து இவர் பெயர் நீக்கப்பட்டது.

## சசி தரூரின் புத்தகங்கள்
இவர் கீழ்க்காணும் நூல்களை எழுதியுள்ளார்.
#### புனைவு
* *ரயட்* (Riot) (2001)
* *ஷோ பிசினஸ்* (Show Business)(1992)
* *பைவ் டாலர் ஸ்மைல் மற்றும் பிற கதைகள்*(The Five Dollar Smile and Other Stories) (1990)
* *தி கிரேட் இந்தியன் நாவல்* (1989)
#### புனைவு
* *ஷேடோ அக்ராஸ் த பிளேயிங்க் ஃபீல்ட்: அறுபது ஆண்டுகள் இந்திய பாகிஸ்தான் கிரிக்கெட்* (Shadows Across the Playing Field: Sixty Years of India-Pakistan Cricket)[with Shaharyar Khan] (2009)
* *யானை,புலி மற்றும் கைபேசி:21ஆம் இந்தியா எண்ணங்கள் * (The Elephant, the Tiger and the Cell Phone: Reflections on India in the 21st Century)(2007)
* *புக்லெஸ் இன் பாக்தாத்* Bookless in Baghdad(2005)
* *நேரு:இந்தியாவின் கண்டுபிடிப்பு*( Nehru: The Invention of India)(2003)
* *இந்தியா:நடு இரவிலிருந்து ஆயிரவாண்டு வரை* (India: From Midnight to the Millennium)(1997)
* *ரீசன்ஸ் ஆப் ஸடேட்* (Reasons of State)(1982)

## மேலும் அறிய‍
* சசி தரூரின் வலைத்தளம் 
* மக்களவை தேர்தல் தளம்
* ஐக்கிய நாடுகள் தளத்தில் சசி தரூரைப்பற்றி‍

## மேற்கோள்கள்

## வெளி இணைப்புகள்

* 
* 
* 
* Dr Shashi Tharoor *Official bio-data at Lok Sabha, Parliament of India*
* Cabinet of Prime Minister Manmohan Singh *Prime Ministers Office, Archived*
* Shashi Tharoor at United Nations
* Shashi Tharoor collected news and commentary at *[[தி டைம்ஸ் ஆஃப் இந்தியா]]*
*
* 
* 
* 
* Globalization and the Human Imagination *Opening speech of the 3. international literature festival berlin*

பகுப்பு:1956 பிறப்புகள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:இந்திய ஆங்கில எழுத்தாளர்கள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:கேரள எழுத்தாளர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
கனாரியின் பெரும் தொலைநோக்கி

**கனாரியின் பெரும் தொலைநோக்கி** (*Gran Telescopio Canarias*, *GranTeCan* அல்லது *GTC*), எனப்படுவது கனாரி தீவுகளில் அமைக்கப்பட்டுள்ள 10.4 மீட்டர் உயரமான உலகின் மிகப்பெரும் தெறிப்புவகைத் தொலைநோக்கி ஆகும். இது ஸ்பெயினின் கனாரி தீவுகளில் ஒன்றான லா பால்மா தீவில் உள்ளது.

கடல் மட்டத்தில் இருந்து 2,267 மீட்டர் (7,440 அடி) உயரத்தில் எரிமலைக் குன்றின் மேல் அமைக்கப்பட்டுள்ள இப்பெரும் தொலைநோக்கி யின் கட்டுமானப் பணிகள் முடிவதற்கு ஏழாண்டுகள் ஆயின. இதற்கான மொத்தச்செலவு €130&nbsp;மில்லிய யூரோக்கள் ஆகும். இந்தத்திட்டத்தை ஸ்பெயின், மெக்சிக்கோ, மற்றும் ஐக்கிய அமெரிக்கா ஆகிய நாடுகளின் பல தொழில்நுட்பக்கழகங்கள், பல்கலைக்கழகங்கள் இணைந்து செயல்படுத்தின. 1987 ஆம் ஆண்டில் திட்டமிடப்பட்டு கிட்டத்தட்ட 100 நிறுவனக்களின் ஆயிரத்திற்கும் அதிகமானோரால் இத்தொலைநோக்கி கட்டி முடிக்கப்பட்டது. புளோரிடா பல்கலைக்கழகம் மட்டும் இத்திட்டத்திற்கு 5 மில்லியன் டாலர்களை முதலிட்டது. இப்பல்கலைக்கழகத்துக்கு 5 விழுக்காடு பங்கு கொடுக்கப்பட்டுள்ளது. தற்போது இதுவே உலகின் மிகப்பெரிய தொலைநோக்கியாகும்.

## திறப்பு விழா
left|thumb|கனாரியின் பெரும் தொலைநோக்கி
கனாரியின் பெரும் தொலைநோக்கி 2009, ஜூலை 24 ஆம் நாள் ஸ்பெயின் மன்னர் முதலாம் ஹுவான் கார்லோசுவினால் திறந்து வைக்கப்பட்டது. ஐரோப்பா மற்றும் அமெரிக்காக்களில் இருந்து ஐநூறுக்கும் அதிகமான வானியலாளர்கள், அரசப் பிரதிநிதிகாள், ஊடகவியலாளர்கள் இந்நிகழ்வில் கலந்து கொண்டனர்.

## மேற்கோள்கள்

## வெளி இணைப்புகள்

*Gran Telescopio Canarias
*GTC News 

பகுப்பு:தொலைநோக்கிகள்
பகுப்பு:எசுப்பானியா
ஆறுமுகசாமி

சிவனடியார் **ஆறுமுகசாமி** ( இறப்பு 2017 ஏப்ரல் 8) தில்லை நடராசர் கோவிலில் தமிழில் வழிபடும் உரிமையை போராடி பெற்றவர்.  
## ஆறுமுகசாமி யார்?
ஆறுமுகசாமி என்ற சிவனடியார், சிதம்பரம் நடராசர் கோவிலில் வழிபாட்டு உரிமைக்காக போராட்டம் நடத்தியவர். ஆறுமுகசாமி இல்லற வாழ்க்கையைத் துறந்து, துறவறம் பூண்டு, சைவத் திருமறையான தேவாரம் திருவாசகப் பாடல்களைப் பாடுவதைக் கற்றுத் தேர்ந்து, சிதம்பரம் அருகே உள்ள குமுடிமூலை என்ற சிற்றூரில் அமைந்திருக்கும் பசுபதி ஈஸ்வரன் கோவிலில் ஓதுவாராக இறைப்பணி ஆற்றி வந்தவர். இதற்காகத் தமிழக அரசின் நிதி உதவியையும் பெற்று வருந்தார்.

## வாழ்க்கை குறிக்கோள்
சிதம்பரம் நடராசர் கோவில் கருவறை முன் உள்ள திருச்சிற்றம்பல மேடையில் ஏறி நின்று, தேவாரம் திருவாசகம் பாடி நடராசரை வழிபட வேண்டும் என்பதனைத் தனது ஆன்மீக வாழ்க்கையின் இலட்சியமாக, குறிக்கோளாகக் கொண்டிருந்தவர் ஆறுமுகசாமி. 73 வயதான, அந்திமக் காலத்தை நெருங்கிவிட்ட, அந்த முதிய சிவனடியாரின் விருப்பம் நிறைவேறத் தடைக்கல்லாக தீட்சிதர்கள் நின்றனர்.

## தில்லை போராட்டம் சிறுகுறிப்பு
தில்லை போராட்டம் அது நீண்ட நெடிய போராட்டம். அந்த நீண்ட நெடிய போராட்டத்தில்,  அவருக்கு துணை நின்றது மனித உரிமைப் பாதுகாப்பு மையம் தலைமையில், மக்கள் கலை இலக்கிய கழகம் மற்றும் அதன் சகோதர அமைப்புகள் (புரட்சிகர மாணவர் இளைஞர் முன்னணி, புதிய ஜனநாயக தொழிலாளர் முன்னணி), விடுதலை சிறுத்தைகள், பாட்டாளி மக்கள் கட்சி, சில தமிழ் அமைப்புகள்  மற்றும் ஜனநாயக சக்திகள்.

ஆறுமுகசாமி 8.5.2000 அன்று திருச்சிற்றம்பல மேடையில் ஏறிப் பாட முயன்ற பொழுது, தீட்சிதர் கும்பல் தாக்கினர். அப்போது முதல் தொடர்ச்சியாக மனித உரிமை பாதுகாப்பு மையத்துடன் இணைந்து போராடி தில்லையில் தமிழில் வழிபடும் உரிமையை பெற்று கொடுத்தார். 
## மறைவு
உடல் நலம் பாதிக்கப்பட்டிருந்த ஆறுமுகசாமி கடலூரில் உள்ள தன் மகள் வீட்டில் தங்கி மருத்துவம் பார்ந்துவந்தார் இந்நிலையில் 2017 ஏப்ரல் 8 அன்று தன் 94 ஆம் அகவையில் காலமானர்.
## மேற்கோள்கள்

பகுப்பு:கடலூர் மாவட்ட மக்கள்
பகுப்பு:2017 இறப்புகள்
பகுப்பு:சைவப் பெரியார்கள்